અમદાવાદ: ગત તા.૧ર એપ્રિલ, મંગળવારે સવારે ૧૧-૩૦ વાગ્યાની આસપાસ નિકોલ ગામ રોડ ખાતે કોર્પોરેશનની ‌િડમો‌િલશનની કામગીરી દરમિયાન ચાર હતભાગીઓના દીવાલ નીચે દટાઇ જવાથી કરુણ મોત નીપજ્યાં હતાં. આ કરુણાંતિકાએ રાજ્યભરમાં ખળભાળાટ મચાવ્યો હતો, જેના પગલે રાજ્ય સરકાર દ્વારા મૃતકોના પરિવારજનોને રૂ.ચાર લાખની સહાયની જાહેરાત કરાઇ હતી. આજે સવારે શહેરના મેયર ગૌતમ શાહ, સ્ટેન્ડિંગ કમિટીના ચેરમેન પ્રવીણ પટેલ તેમજ ઉચ્ચ સરકારી અધિકારીઓએ નિકોલ ખાતે મૃતકોના પરિવારજનોને આર્થિક સહાયના ચેક આપ્યા હતા. આ ઉપરાંત ઇજાગ્રસ્તને રૂ.પ૦ હજારની સહાયનો ચેક સુપરત કરાયો હતો.